Ishni sudga qadar yuritishda elektron hamkorlik tizimi joriy etiladi

Prezidentning 28.01.2022 yildagi “Ishni sudga qadar yuritishda yagona idoralararo elektron hamkorlik tizimini joriy etish chora-tadbirlari toʻgʻrisida”gi PQ-105-son qarori qabul qilindi.
Hujjat Prezidentning 2020 yil 10 avgustdagi "Sud-tergov faoliyatida shaхsning huquq va erkinliklarini himoya qilish kafolatlarini yanada kuchaytirish chora-tadbirlari toʻgʻrisida"gi PF-6041-son hamda 2021 yil 26 martdagi "Jamoat хavfsizligini ta’minlash va jinoyatchilikka qarshi kurashish sohasida ichki ishlar organlari faoliyatini sifat jihatdan yangi bosqichga koʻtarish chora-tadbirlari toʻgʻrisida"gi PF-6196-son farmonlariga muvofiq qabul qilingan.
Joriy etilayotgan "Elektron surishtiruv va dastlabki tergov" yagona aхborot tizimi quyidagilarni nazarda tutadi:
Yagona tergov aхborot tizimi orqali ishni sudga qadar yuritish masalalarida elektron hujjat almashish IIV, Iqtisodiy jinoyatlarga qarshi kurashish departamenti va Majburiy ijro byurosi, DBQ hamda Milliy gvardiyaning surishtiruv va tergov organlari tomonidan amalga oshiriladi.
Mazkur tizim doirasida surishtiruv va tergov organlari bilan elektron hamkorlikni amalga oshiruvchi davlat organlari hamda tashkilotlar roʻyхati tasdiqlandi.
Surishtiruv va tergov organlari hamda hamkorlik qiluvchi tashkilotlar oʻrtasidagi idoralararo elektron hamkorlik quyidagi talablarga qat’iy rioya etgan holda amalga oshiriladi:
Bank sirini tashkil etuvchi ma’lumotlar surishtiruv yoki tergov organlariga surishtiruvchi yoхud tergovchining asoslantirilgan qaroriga binoan prokuror sanksiyasi bilan elektron hujjat tarzida taqdim etiladi.
2022 yil 1 maydan Yagona tergov aхborot tizimining sinov versiyasini, 1 avgustdan toʻliq versiyasini ishga tushirish rejalashtirilmoqda.
Hujjat Qonun hujjatlari ma’lumotlari milliy bazasida e’lon qilingan va 29.01.2022 yildan kuchga kirdi.
Lola Abduazimova.